RESOLUCIÓN do 13 de xuño de 2024, da Dirección Xeral de Persoas con Discapacidade, pola que se publica a Resolución do 7 de xuño de 2024, pola que se asigna o concerto social para a reserva e ocupación de prazas en servizos de atención diúrna e de atención residencial para persoas dependentes con trastorno do espectro autista, discapacidade física, parálise cerebral, dano cerebral adquirido e discapacidade intelectual para o período 2024-2028 (código de procedemento BS632G).
Consellería de Política Social e Igualdade — III. Outras disposicións — 24/06/2024

No
Diario Oficial de Galicia
número 87, do 3 de maio de 2024, publicouse a Resolución do 24 de abril de 2024, da Consellería de Política Social e Igualdade, pola que se convoca o procedemento de asignación do concerto social para a reserva e ocupación de prazas en servizos de atención diúrna e de atención residencial para persoas dependentes con trastorno do espectro autista, discapacidade física, parálise cerebral, dano cerebral adquirido e discapacidade intelectual para o período 2024-2028 (código de procedemento BS632G).
Unha vez instruído de conformidade coas bases reguladoras da convocatoria, logo da valoración de todas as solicitudes e aplicación dos criterios de selección, e vista a proposta de adxudicación, o órgano competente emite a resolución de adxudicación, coa cal finaliza o procedemento.
A base décimo novena da Resolución do 24 de abril de 2024 establece que a resolución da concertación será publicada no
Diario Oficial de Galicia
, de conformidade co artigo 45 da Lei 39/2015, do 1 de outubro, do procedemento administrativo común das administracións públicas, e terá os efectos da notificación.
Así mesmo, será igualmente obxecto de publicidade a través da páxina web da Consellería de Política Social e Igualdade.
Polo exposto,
Primeiro. Ordenar a publicación no
Diario Oficial de Galicia
do contido íntegro da Resolución do 7 de xuño de 2024, ditada no procedemento BS632G de asignación do concerto social para a reserva e ocupación de prazas en servizos de atención diúrna e de atención residencial para persoas dependentes con trastorno do espectro autista, discapacidade física, parálise cerebral, dano cerebral adquirido e discapacidade intelectual para o período 2024-2028, que se xunta á presente resolución como anexo, e coa que finaliza o procedemento.
Segundo. Notificada a resolución polo órgano competente, procederase á formalización do concerto coas entidades seleccionadas.
A formalización deste concerto social, de acordo co establecido no artigo 19 do Decreto 229/2020, do 17 de decembro, polo que se desenvolve o réxime de concertos sociais no ámbito da Comunidade Autónoma de Galicia, farase mediante un documento administrativo dentro dos 30 días seguintes ao da publicación da resolución de concertación.
O concerto social perfeccionarase coa súa formalización e non se poderá iniciar a súa execución sen terse efectuado esta previamente.
Efectuada a formalización, as entidades concertadas estarán obrigadas a prestarlles ás persoas usuarias os servizos sociais nas condicións establecidas na normativa sectorial aplicable, na resolución da convocatoria do concerto social e, de ser o caso, nos criterios de preferencia e selección da entidade.
Santiago de Compostela, 13 de xuño de 2024
Resolución do 7 de xuño de 2024 pola que se resolve o procedemento de asignación do concerto social para a reserva e ocupación de prazas en servizos de atención diúrna e de atención residencial para persoas dependentes con trastorno do espectro autista, discapacidade física, parálise cerebral dano cerebral, adquirido e discapacidade intelectual para o período 2024-2028 (código de procedemento BS632G).
Antecedentes de feito:
Primeiro. Con data do 3 de maio de 2024 publicouse no
Diario Oficial de Galicia
a Resolución do 24 de abril de 2024, da Consellería de Política Social e Igualdade, pola que se convoca o procedemento de asignación do concerto social para a reserva e ocupación de prazas en servizos de atención diúrna e de atención residencial para as persoas dependentes con trastorno do espectro autista, discapacidade física, parálise cerebral, dano cerebral adquirido e discapacidade intelectual para o período 2024-2028 (código de procedemento BS632G).
Segundo. No prazo establecido, presentáronse á convocatoria as seguintes entidades:
Non se presentou ningunha solicitude para os seguintes lotes:
Terceiro. O día 6 de xuño de 2024, reuniuse a Comisión de Valoración co obxecto de comprobar que as entidades que presentaron unha solicitude no concerto social referenciado co código de procedemento BS632G compren cos requisitos establecidos na base oitava da convocatoria e presentaron a documentación exixida na base décimo segunda.
Cuarto. Examinada a documentación, constátase que todas as entidades compren cos requisitos establecidos na base oitava da convocatoria e presentaron a documentación exixida na base décimo segunda de forma correcta e completa.
Quinto. Constatado que todas as entidades presentan a documentación correcta e completa, valóranse as solicitudes conforme os criterios de selección recollidos na base décimo sétima da convocatoria:
a) Experiencia da entidade na prestación de servizos sociais (1 punto por cada ano completo de antigüidade da inscrición da entidade no RUEPSS, cun máximo de 10 puntos).
b) Implantación do centro no concello onde se vai prestar o servizo (1 punto por cada ano completo de antigüidade da inscrición da autorización do centro no RUEPSS nese concello, cun máximo de 10 puntos).
c) Aplicación de políticas empresariais en materia de conciliación da vida persoal, familiar e laboral (máximo 10 puntos).
A puntuación resultante é a seguinte:
Fundamentos xurídicos:
Primeiro. En virtude da base décimo quinta da Resolución do 24 de abril de 2024, a instrución do procedemento correspóndelle á Subdirección Xeral de Recursos de Equipamentos de Apoio á Discapacidade da Dirección Xeral de Persoas con Discapacidade.
Segundo. A base décimo sexta da Resolución do 24 de abril de 2024, nos seus parágrafos 2,4 e 5 establece:
«2. A Comisión de Avaliación será a encargada de verificar o cumprimento das condicións impostas ás entidades para concertar e de valorar as solicitudes de conformidade cos criterios de selección establecidos na base décimo sétima desta convocatoria.
4. A Comisión de Valoración determinará aquelas entidades que cumpran os requisitos para concertar e elaborará un informe de acordo co previsto no punto décimo sexto desta convocatoria.
5. Segundo o referido informe da Comisión de Valoración, o órgano instrutor formulará a proposta de resolución ao órgano competente para resolver a concesión con cada entidade».
Terceiro. Segundo a base décimo oitava da Resolución do 24 de abril de 2024, a resolución correspóndelle, por delegación da persoa titular da Consellería de Política Social e Igualdade, á persoa titular da Dirección Xeral de Persoas con Discapacidade.
Por todo o exposto, e vista a proposta de adxudicación efectuada pola Subdirección Xeral de Recursos e Equipamentos de Apoio á Discapacidade,
Primeiro. Asignar os lotes 1, 2, 3, 4, 5, 6, 7, 8, 9, 10, 11 e 13 do concerto social para a reserva e a ocupación de prazas en servizos de atención diúrna e de atención residencial para persoas dependentes con trastorno do espectro autista, discapacidade física, parálise cerebral, dano cerebral adquirido e discapacidade intelectual para o período que abrangue desde a formalización, prevista para o 1 de xullo de 2024, ata o día 29 de febreiro de 2028, ás entidades que se relacionan no anexo I, e nos termos e contías que figuran neste, con cargo á aplicación orzamentaria 38.04.312D.228.2, e segundo os módulos económicos que se detallan:
1. O módulo económico para a reserva e ocupación de prazas por cada tipo de servizo será o seguinte:
2. No servizo de transporte, o módulo económico é o seguinte:
3. As compensacións polas medidas especiais de accesibilidade vinculadas ao transporte son as seguintes:
Segundo. Declarar deserta a asignación dos lotes 12 e 14 por non presentar solicitude ningunha entidade.
Terceiro. Asinar o concerto social coas entidades seleccionadas dentro dos 30 días seguintes ao da publicación das resolucións de concertación, segundo indica o artigo 19 do Decreto 229/2020, do 17 de decembro, polo que se desenvolve o réxime de concertos sociais no ámbito da Comunidade Autónoma de Galicia.
Cuarto. Contra esta resolución que esgota a vía administrativa poderá interpoñerse recurso potestativo de reposición ante o mesmo órgano que a ditou, no prazo dun mes contado a partir do día seguinte ao da publicación desta resolución no
Diario Oficial de Galicia
ou ben directamente recurso contencioso-administrativo ante a Sala do Contencioso Administrativo do Tribunal Superior de Xustiza de Galicia no prazo de dous meses contados a partir do día seguinte ao da súa publicación no
Diario Oficial de Galicia
.
Quinto. A resolución de concertación será publicada no
Diario Oficial de Galicia
e a publicación terá os efectos da notificación, consonte o artigo 45 da Lei 39/2015, do 1 de outubro, do procedemento administrativo común das administracións públicas, tal como se indica no artigo 17.2 do Decreto 229/2020, do 17 de decembro.
Santiago de Compostela, 7 de xuño de 2024. A conselleira de Política Social e Igualdade. P.D. (base trixésimo sexta da Resolución do 24 de abril de 2024). A directora xeral de Persoas con Discapacidade. P.A. (disposición adicional primeira do Decreto 139/2024, do 20 de maio (DOG núm. 101, do 27 de mayo). Antonio Acevedo Prado, director xeral de Maiores e Atención Sociosanitaria.